คือ เดือนนี้มีเพศสัมพันธ์กับแฟนแล้วแต่ใส่ถุงยางอนามัยทุกครั้ง แต่กลัวว่าถุงยางจะรั่ว เลยกินยาคุมฉุกเฉินไป 2 ครั้งภายใน 1 เดือน จะเป็นอะไรรึป่าวคะ แล้วครั้งถัดมาก็มี พสพ. อีก รอบนี้ไม่ได้เช็คทันทีหลังมี พสพ. เสร็จ ซึ่งเราได้เอาถุงยางห่อด้วยกระดาษทิชชู่และทิ้งลงถังขยะแล้ว แต่มาเช็คหลังผ่านไปประมาณ 6 ชม.แล้ว ปรากฏว่ารั่ว แต่ก็ไม่แน่ใจว่ารั่วจากอะไร ควรกินยาคุมอีกมั้ยคะ แล้วถ้าเปลี่ยนมากินแบบ 28 เม็ด ควรกินตอนไหนคะ
สวัสดีค่ะ หากมีเพศสัมพันธ์ โดยใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยค่ะ ดังนั้น ก็ไม่จำเป็นต้องทานยาคุมฉุกเฉินไป การทานยาไปบ่อยๆ ย่อมมีผลต่อการทำงานของรังไข่ ทำให้มีเลือดออกผิดปกติได้ และอาจทำให้มีประจำเดือนมาผิดปกติได้ค่ะส่วนการที่มีเพศสัมพันธ์อีกครั้ง แล้วตรวจพบว่าถุงยางอนามัยรั่ว ก็จำเป็นต้องทานยาคุมฉุกเฉินไปอีกครั้งค่ะสำหรับยาคุมกำเนิด แนะนำให้เริ่มทานไปได้เลย โดยไม่ต้องรอให้ประจำเดือนมา เพราะประจำเดือนน่าจะมาไม่ตรงกำหนด อีกทั้ง การมีเลือดออก อาจบอกได้ยากว่าเป็นเลือดจากผลของยา หรือเลือดประจำเดือนค่ะอย่างไรก็ตาม เมื่อเริ่มทานยาคุมกำเนิดแล้ว ในช่วง 7 วันแรก ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะและหลังจากที่มีเพศสัมพันธ์ครั้งสุดท้ายไปแล้ว 2 สัปดาห์ ก็อาจตรวจหาการตั้งครรภ์ดูเพื่อให้แน่นอนค่ะ